فرمان فتح پوری

ڈاکٹر فرمان فتح پوری پاکستان سے تعلق رکھنے والے مصنف، محقق، ماہرِ لسانیات، نقاد، معلم اور مدیر تھے۔ وہ جامعہ کراچی کے شعبہ اردو کے سربراہ اور اردو لغت بورڈ کے مدیر اعلیٰ بھی رہے۔

 حالات زندگی 
ڈاکٹر فرمان فتح پوری کا حقیقی نام سید دلدار علی تھا۔ ان کی پیدائش 26 جنوری 1926ء کوبھارت کی ریاست اترپردیش میں فتح پور میں ہوئی۔

 تعلیم 
فرمان نے فتح پورسے میٹرک پاس کیا۔ اس کے بعدانہوں نے 1948ء میں الہ آباد سے انٹرمکمل کیا۔ 1950ء میں آگرہ یونیورسٹی سے گریجویشن کیا تھا۔

 پاکستان آمد 
1950ء میں فرمان فتح پوری ہجرت کر کے کراچی پاکستان آ گئے۔ انھوں نے کراچی یونیورسٹی سے ایم اے، ایل ایل بی اور بی ٹی کیا اور پھر 1965ء میں پی ایچ ڈی کی ڈگری حاصل کی۔

 ملازمت 
 کراچی یونیورسٹی سے وابستگی 
فرمان فتح پوری کراچی یونیورسٹی کے شعبۂ اردو سے وابستہ رہے اور صدر شعبۂ اردو ریٹائر ہوئے۔

 اردوڈکشنری بورڈ 
1985ء میں فرمان فتح پوری اردوڈکشنری بورڈ کے مدیراعلی اورسیکریٹری مقررہوئے۔ ان کی خدمات کی وجہ سے اسی سال حکومت پاکستان نے انھیں ستارہ امتیاز سے نوازا۔

 سندھ حکومت کے سول سروس بورڈ 
ڈاکٹرفرمان فتح پوری 1996ء میں سندھ حکومت کے سول سروس بورڈکے رکن بنے۔

 جریدہ نگار 
فرمان ادبی جریدے نگارکے مدیربھی رہے جس کے بانی نیازفتح پوری تھے۔

 تصانیف 
فرمان فتح پوری 60 سے زائد کتابوں کے مصنف تھے۔ چند معروف تصانیف اس طرح ہیں:
 اردورباعی
 تدریس اردو
 اردوکی مضمون داستان
 تحقیق وتنقید
 نیا اورپرانا ادب
 قمرزمانی بیگم
 زبان اوراردوزبان
 اردو کی نعتیہ شاعری
 اقبال سب کے لیے
 اردو شعرا کے تذکرے اور تذکرہ نگاری
 غالب شاعر امروز و فردا
 ھندی اردو تنازع
 نیازفتح پوری دیدہ شنیدہ
 عورت اورفنون لطیفہ
 فرمانیات 
 ڈاکٹر فرمان فتحپوری پر لکھے گئے مقالات و مضامین
مقالات ایم اے
 ڈاکٹر فرمان فتح پوری بحیثیت نقاد، محمد انور نذیر علوی نگران ڈاکٹر نجیب جمال، بہاؤ الدین زکریا یونیورسٹی. ملتان، 1988ء کِتابیات
 ڈاکٹر فرمان فتح پوری – ایک جہت نما صاحب قلم، ڈاکٹر سلیم اختر
 ڈاکٹر فرمان فتح پوری :شخصیت اور فن، ڈاکٹر خلیق انجم
 ڈاکٹر فرمان فتح پوری – حیات و خدمات جلد اول، امراؤ طارق، کراچی، فتح پور ایجوکیشنل سوسائٹی 1994ء، 384 ص
 ڈاکٹر فرمان فتح پوری – حیات و خدمات جلد دوم، امراؤ طارق، کراچی، فتح پور ایجوکیشنل سوسائٹی 1994ء، ص 385 – 784
 ڈاکٹر فرمان فتح پوری – حیات و خدمات جلد سوم، امراؤ طارق، کراچی، فتح پور ایجوکیشنل سوسائٹی 1994ء، 785 ص
 تنقید نما، سید محمد اصغر کاظمی، مرتبہ، کراچی، فرید پبلشرز، ستمبر 2001ء، 317 ص
”ڈاکٹر فرمان فتح پوری۔ ایک ہمہ جہت نقاد“ کے عنوان سے محمد عثمان بٹ کا مضمون 2021ء میں شائع ہوا، جو اُن کی مختلف حیثیات میں شخصیت کے نمایاں پہلوؤں کی نشان دہی کرتا ہے۔

 انتقال 
فرمان فتح پوری کا انتقال 3 اگست 2013ء کو کراچی میں ہوا۔ ان کے پس ماندگان میں اہلیہ، چار لڑکیاں اور دو لڑکے ہیں۔Farman Fatehpuri passes away at 87 - Newspaper - DAWN.COM

 حوالہ جات 

زمرہ:اردو ادبی ناقد
زمرہ:اردو تنقید نگار
زمرہ:اردو غیر افسانوی مصنفین
زمرہ:اردو کے ماہر لسانیات
زمرہ:اردو محققین
زمرہ:اردو مصنفین
زمرہ:اردو مضمون نگار
زمرہ:اردو مفکرین
زمرہ:پاکستانی ادبی نقاد
زمرہ:پاکستانی علما
زمرہ:پاکستانی لغت نگار
زمرہ:پاکستانی ماہر لسانیات
زمرہ:پاکستانی محققین
زمرہ:پاکستانی مصنفین
زمرہ:جامعہ کراچی کا تدریسی عملہ
زمرہ:جامعہ کراچی کی شخصیات
زمرہ:جامعہ کراچی کے فضلا
زمرہ:ستارۂ امتیاز وصول کنندگان
زمرہ:سندھ مسلم لا کالج کے فضلا
زمرہ:کراچی کی شخصیات
زمرہ:کراچی کے مصنفین
زمرہ:مہاجر شخصیات
زمرہ:1926ء کی پیدائشیں
زمرہ:2013ء کی وفیات

زمرہ:پاکستانی اردو مصنفین